Sareeye Gaas Ismaaciil Shaqalle oo ka hadlayay aasaaskii ciidanka qaranka, waxa uu yidhi "Mudane, Madaxweyne, waxa sunne taariikhi ah in dawlad waliba ay yeelato Ciidan Qaran oo ilaaliya sharafteda iyo karaamadeeda, suurta gal ma aha in qaran dhisnaado isaga oo aan lahayn Ciidan ka difaaca Soohdimaha cadawga dibadda iyo mid gudaha laga abuuraba, iyada oo taas laga duulayo waxay Somaliland aasaastay 2-bishii Febarury 1994-kii Ciidanka Qaran, laga bilaabo maalintaas waxa uu Ciidanku Guntiga dhiisha iskaga dhigay isaga oo curdin ah inuu dunka u rito waajibaadka culus ee qaranku u xilsaaray, si uu u hanto waajibaadkaas culus ee la saaray dhismaha cubnihiisa iyo shaqsiyaddiisaba, markaa dadaal dheeraad ah ka dib waxa suura gal noqotay inuu taabo gal noqdo Ciidanka Qaranku.
